Turistas istajonales

S'emigradu a sa joga est simizante
ca turista a sas ferias divèntada:
gai est sa joga cando istula allèntada
ch’ a domo a pala tucat, che emigrante.

No intrat in perunu ristorante:
andende pasche-pasche s'alimèntada
ispaconende sos corros presentada
e giughet totu a coddu, che ambulante.

Cando po reposare intrat in cucia
cuat su runcu cun corros e coa
e si che tzacat1 tota intro sa bucia.

Da chi recuit da su giru mannu,
sudisfata che cojuada noa
torrat a sa cantone 'e totu s'annu.

Su deghe 'e Austu 1976

1Tzacat: si ficca.